Kære Medlem

Ifølge vores oplysninger er du omfattet af det udsendte lockoutvarsel for Statens område, fordi du er ansat på PROSA overenskomst. Hvis du er ansat på en anden overenskomst, skal du straks skrive en mail til [konflikt@prosa.dk](mailto:konflikt@prosa.dk), med navn og fødselsdato, samt hvilken overenskomst, du er ansat på.

Har du allerede fået besked om fra os om, at du er omfattet af vores strejkevarsel, gør det ikke nogen forskel, da du så allerede er i konflikt, når lockoutvarslet træder i kraft.

Som omfattet af lockouten betyder det, at du ikke skal møde på arbejde fra den 10. april.

PROSA vil oplyse et mødested, når vi kommer tættere på konflikten.

Datoen kan ændre sig, hvis forligsmanden udsætter konflikten. I så tilfælde, skal vi nok give dig besked.

Hvis du modtager besked om, at du er undtaget fra lockouten, skal du straks skrive til [konflikt@prosa.dk](mailto:konflikt@prosa.dk).

Når konflikten er startet, vil vi indhente lønoplysninger m.m. i forhold til udbetaling af konfliktstøtte.

Det er indstillet til Hovedbestyrelsen, at der udbetales fuld løn, uden pension, ferie, feriegodtgørelse, genetillæg m.m. Hovedbestyrelsen træffer beslutning om niveauet mandag den 19. marts.

Du skulle gerne have modtaget en anden mail, som er sendt til alle medlemmer med yderligere oplysninger. Ellers kan du læse den på <https://www.prosa.dk/artikel/mail-til-alle-medlemmer-om-konflikten-i-det-offentlige/>.

Du kan følge med på https://www.prosa.dk/konfliktramt.